Lítil breyting hefur verið á eldgosinu í Meradölum frá í gær. Nóg hefur verið að gera hjá björgunarsveitum og gasmengun er enn áhyggjuefni.
Stöðugur straumur fólks hefur verið við gosstöðvarnar í dag og nokkur fjöldi var þar í nótt. Björgunarsveitir aðstoðuðu tvo hópa sem höfðu villst af gönguleið A að gosstöðvunum í nótt, einn þrettán manna hóp og einn fimm manna hóp.
Sigríður Kristjánsdóttir, Náttúruvásérfæðingur hjá Veðurstofu Íslands, segir að nokkrar breytingar hafi orðið á hraunflæðinu síðustu daga.
Hraunið er að flæða. Við erum að fylgjast með því hvort það fari yfir skarðið út úr Meradölum. En núna virðist hraunið vera að flæða meira til norðurs en ekki í átt að skarðinu í augnarblikinu.
Enn er nokkur hætta á gosmengun við gosstöðvarnar. Talið er að mengunin gæti borist til austurs og líkur eru á að hennar gæti orðið vart í Ölfusi.